Contract de furnizare

nr. _______ data ____________

1. Părţile contractante

ORAȘUL BREAZA , cu sediul în Breaza, str. Republicii, nr. 82 B, telefon 0244/340.508, fax: 0244/340.428, cod fiscal nr. 2845486, titulară a contului nr._________________________________, deschis la Trezoreria Campina, reprezentata prin Primar Gheorghe Richea, în calitate de achizitor, pe de o parte

şi

___________________________________, cu sediul social în ________________, str. __________________, nr. ____, jud. __________________,
telefon: _________________________, cu număr de înscriere în Registrul Special __________________, cod de înregistrare fiscală ____________________________, cont________________________deschis la ___________________reprezentată prin ____________, având funcţia de Administrator, în calitate de furnizor, pe de altă parte.

2. Definiţii

În prezentul contract următorii termeni vor fi interpretaţi astfel:

contract - reprezintă prezentul contract şi toate anexele sale.

achizitor şi furnizor - părţile contractante, aşa cum sunt acestea numite în prezentul contract;

preţul contractului - preţul plătibil furnizorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

produse - echipamentele, maşinile, utilajele, orice alte bunuri, cuprinse în anexa/anexele la prezentul contract, pe care furnizorul se obligă, prin contract, să le furnizeze achizitorului;

servicii - serviciile aferente livrării produselor, respectiv activităţile legate de furnizarea produselor, cum ar fi transportul, asigurarea, instalarea, punerea în funcţiune, asistenţa tehnică în perioada de garanţie, şi orice alte asemenea obligaţii care revin furnizorului prin contract;

f. origine - locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majoră şi esenţială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor şi serviciilor poate fi distinctă de naţionalitatea furnizorului.

g. destinaţie finală - locul unde furnizorul are obligaţia de a furniza produsele;

i. forţa majoră - orice eveniment extern, imprevizibil, absolut invincibil şi inevitabil, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

j. zi - zi calendaristică; an - 365 de zile.

3. Interpretare

3.1 - În prezentul contract, cu excepţia unei prevederi contrare, cuvintele la forma singular vor include forma de plural şi viceversa, iar cuvintele de genul masculin vor fi interpretate ca incluzând şi genul feminin şi viceversa, acolo unde acest lucru este permis de context.

3.2 - Termenul “zi” ori “zile” sau orice referire la zile reprezintă zile calendaristice dacă nu se specifică în mod diferit.

Clauze generale

4. Obiectul principal al contractului

4.1 - Furnizorul se obligă să furnizeze, respectiv să vândă și să livreze Produse de papetărie și birotică, COD CPV 30192700-8, în baza comenzilor telefonice emise de către autoritatea contractantă, comenzi ce vor fi onorate in termen de maxim 24 ore de la comunicare.

4.2- Cantitățile și produsele din centralizatorul de prețuri sunt estimative, ele reprezentînd un necesar estimativ anual al Primăriei Orașul Breaza și pot fi modificate după necesitățile beneficiarului.

4.3 - Achizitorul se obligă să plătească preţul convenit în prezentul contract pentru produsele furnizate.

5. Preţul contractului

Preţurile unitare sunt cele din oferta financiara, iar valoarea totala a contractului va fi determinata de valoarea totală a comenzilor emise de autoritatea contractantă.

Valoarea totală a contractului este de 20.000 lei, la care se adauga 3.800 lei – TVA, deci în total 23.800 lei.

6. Durata contractului

6.1. Durata prezentului contract este până la data de 31.12.2018, începând de la data de 01.05.2018, cu posibilitatea prelungirii acestuia cu maxim 4 luni, în funcție de bugetul alocat pentru anul 2019 .

7. Executarea contractului

Executarea contractului începe după încheiere și semnare.

8. Documentele contractului

Documentele contractului sunt:

a) oferta acceptată din catalogul electronic de produse/servicii/lucrări publicată în SEAP

b) propunerea financiară;

c) alte anexe la contract.

9. Obligaţiile furnizorului

9.1 - Furnizorul se obligă să furnizeze produsele la standardele si/sau performantele prevazute de legislatia in vigoare.

9.2 - Furnizorul se obligă să furnizeze produsele conform celor stabilite la pct. 4.1.

9.3 -Furnizorul se obligă să asigure transportul produselor numai in mijloace de transport destinate acestui scop care trebuie sa fie curate, aerisite, dezinfectate, lipsite de mirosuri străine, neinfestate și ferite de orice posibilități de poluare, degradare sau contaminare.

9.4 – Fiecare transport trebuie însoțit de următoarele documente: factură fiscală, aviz de însoțire a mărfii.

9.5 - Furnizorul se obligă să facă livrarea produselor în funcție de comanda unității achizitoare, în termen de 24 ore de la comunicarea acesteia.

9.6 - Furnizorul se obligă să despăgubească achizitorul împotriva oricăror reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate, etc.), legate de echipamentele, materialele, instalațiile sau utilajele folosite pentru sau în legătură cu produsele achiziționate și să plătească daune-interese, costuri, taxe și cheltuieli de orice natură, aferente, cu excepția situației în care o astfel de încălcare rezultă din respectarea caietului de sarcini întocmit de către achizitor.

10. Obligaţiile achizitorului

10.1 - Achizitorul se obligă să recepționeze produsele în termenul convenit.

10.2 - Achizitorul se obligă să plătească preţul produselor către furnizor în termen de 45 zile de la emiterea facturii de către acesta.

10.3 - Dacă achizitorul nu onorează facturile în termen de 14 zile de la expirarea perioadei convenite atunci furnizorul are dreptul de a sista livrarea produselor. Imediat după ce achizitorul îşi onorează obligaţiile, furnizorul va relua livrarea produselor în cel mai scurt termen.

11. Sancţiuni pentru neîndeplinirea culpabilă a obligaţiilor

11.1 - În cazul în care, din vina sa exclusivă, furnizorul nu reuşeşte să-şi îndeplinească obligaţiile asumate, atunci achizitorul are dreptul de a deduce din prețul contractului, ca penalități, o sumă echivalentă cu o cotă procentuală din prețul contractului și anume 0,01% zi întârziată.

11.2 - Nerespectarea obligațiilor asumate prin prezentul contract referitoare la calitatea și cantitatea produselor, dă dreptul părții lezate de a considera contractului de drept reziliat și de a pretinde plata de daune-interese.

11.3 - Achizitorul îşi rezervă dreptul de a renunţa oricând la contract, printr-o notificare scrisă adresată furnizorului, fără nicio compensaţie, dacă aceasta din urmă dă faliment, cu condiția ca această anulare să nu prejudicieze sau să afecteze dreptul la acțiune pentru furnizor. În acest caz, furnizorul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.

Clauze specifice

12. Recepție, inspecții și teste

12.1 - Achizitorul sau reprezentantul său are dreptul de a inspecta și/sau testa produsele pentru a verifica conformitatea lor.

12.2 - (1) Recepția calitativă și cantitativă a produselor se face de către reprezentanții achizitorului, în prezența unui delegat împuternicit de furnizor.

(2) Achizitorul are obligația de a notifica, în scris, furnizorului, identitatea reprezentanților săi împuterniciți pentru efectuarea recepției, testelor și inspecțiilor.

12.3 - Inspecțiile și testele din cadrul recepției provizorii și recepției finale (calitative) se vor face la destinația finală a produselor.

12.4 – Dacă vreunul dintre produsele inspectate sau testate nu corespund calitativ sau cantitativ, autoritatea contractantă are dreptul să respingă produsele respective, iar furnizorul are obligația de a înlocui în termen de maxim 48 ore produsele refuzate, respectiv lipsurile constatate, numai dacă autoritatea contractantă îi solicită acest lucru.

12.5 – Dreptul achizitorului de a inspecta, testa și dacă este necesar, de a respinge nu va fi limitat sau amânat datorită faptului că produsele au fost inspectate și testate de furnizor, cu sau fără participarea unui reprezentant al achizitorului, anterior livrării acestora la destinația finală.

12.6 – Prevederile clauzelor 12.1-12.4 nu îl vor absolvi pe furnizor de obligația asumării garanțiilor sau altor obligații prevăzute în contract.

13. Ambalare și marcare

13.1 – (1) Furnizorul are obligația de a ambala produsele pentru ca acestea să facă față, fără limitare, la manipularea dură din timpul transportului, tranzitului și expunerii la temperaturi extreme, la soare și la precipitațiile care ar putea să apară în timpul transportului și depozitării în aer liber, în așa fel incât să ajungă în bună stare la destinația finală.

(2) În cazul ambalării greutăților și volumelor în formă de cutii, furnizorul va lua în considerare, unde este cazul, distanța mare până la destinația finală a produselor și absența facilităților de manipulare grea în toate punctele de tranzit.

14 Livrarea şi documentele care însoţesc produsele

14.1 - Furnizorul are obligaţia de a livra produsele la destinaţia finală indicată de achizitor respectând termenul comercial stabilit după primirea comenzii.

14.2 (1) La expedierea produselor, furnizorul are obligaţia de a marca și/sau eticheta produsele, astfel încât să se poată stabili tipul și denumirea lor, cantitatea, producătorul, actul tehnic normativ al produsului, termen de garanție, etc.

(2) Furnizorul va transmite achizitorului documentele care însoţesc produsele certificatul de garanţie al produsului.

14.3 – Certificarea de către achizitor a faptului că produsele au fost livrate parțial sau total se face după semnarea de primire de către reprezentantul autorizat al acestuia, pe documentele emise de furnizor pentru livrare.

14.4 - Livrarea produselor se considera încheiată în momentul în care sunt îndeplinite prevederile clauzelor de recepție a produselor.

15. Amendamente

15.1 – Părțile contractante au dreptul, pe durata îndeplinirii contractului, de a conveni modificarea clauzelor contractului, prin act aditional.

16. Ajustarea preţului contractului

16.1 - Preţul contractului este ferm şi nu se actualizează.

16.2 - Pentru produsele livrate, plățile datorate de către achizitor furnizorului sunt cele declarate în propunerea financiară, anexată la contract.

17. Întârzieri în îndeplinirea contractului

17.1 - Furnizorul are obligația de a îndeplini contractul de furnizare în perioada 01.05.2018 – 31.12.2018, cu posibilitatea prelungirii acestuia pentru încă 4 luni, în funcție de bugetul alocat pentru anul 2019.

17.2 - Dacă pe parcursul îndeplinirii contractului, furnizorul nu poate respecta comanda telefonică, transmisă de către achizitor, acesta are obligația de a notifica, în timp util, achizitorul.

17.3 - În afara cazului în care achizitorul este de acord cu o prelungirea a termenului de execuție, orice întârziere în îndeplinirea contractului dă dreptul achizitorului de a solicita penalități furnizorului.

18. Forţa majoră

18.1 - Forţa majoră este constatată de o autoritate competentă.

18.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toata perioada în care aceasta actionează.

18.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

18.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

18.5 - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

18.6 - Daca forţa majoră acţionează sau se estimează că va acţiona o perioada mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

19. Soluţionarea litigiilor

19.1 - Achizitorul şi furnizorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

19.2 - Dacă, după 15 de zile de la începerea acestor tratative, achizitorul şi furnizorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente din România.

20. Limba care guvernează contractul

Limba care guvernează contractul este limba română.

21. Comunicari

21.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

21.2 - Comunicările între părți se pot face și prin telefon, telegramă, telex, fax sau
e-mail cu condiția confirmării în scris a primirii comunicării.

22. Legea aplicabila contractului

22.1 - Contractul va fi interpretat conform legilor din România.

Părţile au înţeles să încheie azi ______________ prezentul contract în 2 exemplare, câte unul pentru fiecare parte.

Achizitor,	Furnizor,

PRIMĂRIA BREAZA

PRIMAR,	ADMINISTRATOR,

Gheorghe Richea

Contrasemneaza:

CONSILIER JURIDIC,

Maria Catalina Goran

ȘEF SERVICIU FINANCIAR CONTABIL,

Elena Sichim

ȘEF SERVICIU PFI-API

Daniela Bunghez

Întocmit

Ramona Marin